CELEX: 32021D1050
Language: bg
Date: 2021-06-21 00:00:00
Title: Решение (ЕС) 2021/1050 на Съвета от 21 юни 2021 година за сключване от името на Европейския съюз и неговите държави членки на Протокол към Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, за да се вземе предвид присъединяването на Република Хърватия към Европейския съюз

28.6.2021   
               
               
                  BG
               
               
                  Официален вестник на Европейския съюз
               
               
                  L 227/1
               
            
         РЕШЕНИЕ (ЕС) 2021/1050 НА СЪВЕТА
         от 21 юни 2021 година
         за сключване от името на Европейския съюз и неговите държави членки на Протокол към Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, за да се вземе предвид присъединяването на Република Хърватия към Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 217, във връзка с член 218, параграф 6, буква а) от него,
         като взе предвид Акта за присъединяване на Република Хърватия, и по-специално член 6, параграф 2 от него,
         като взе предвид предложението на Европейската комисия,
         като взе предвид одобрението на Европейския парламент,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна (1) („Споразумението“), беше подписано на 17 юли 1995 г. Споразумението влезе в сила на 1 март 1998 г.
                  
               
                     (2)
                  
                  
                     Република Хърватия стана държава — членка на Европейския Съюз, на 1 юли 2013 г.
                  
               
                     (3)
                  
                  
                     В съответствие с член 6, параграф 2 от Акта за присъединяване на Република Хърватия присъединяването ѝ към Споразумението следва да се одобри чрез протокол към Споразумението („Протоколът“). В рамките на опростена процедура следва да бъде сключен протокол между Съвета с единодушие от името на държавите членки и съответната трета държава.
                  
               
                     (4)
                  
                  
                     На 14 септември 2012 г. Съветът упълномощи Комисията да започне преговори със съответните трети държави с оглед на присъединяването на Република Хърватия към Съюза. Преговорите с Република Тунис приключиха успешно на 11 май 2018 г.
                  
               
                     (5)
                  
                  
                     В съответствие с Решение (ЕС) 2020/1420 на Съвета (2). Протоколът беше подписан от името на Съюза и неговите държави членки в Брюксел на 27 юли 2020 г., при условие че бъде сключен на по-късна дата.
                  
               
                     (6)
                  
                  
                     Протоколът следва да бъде одобрен от името на Съюза и неговите държави членки,
                  
               ПРИЕ НАСТОЯЩОТО РЕШЕНИЕ:
         
            Член 1
            Протоколът към Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, за да се вземе предвид присъединяването на Република Хърватия към Европейския съюз, се одобрява от името на Съюза и неговите държави членки (3).
         
         
            Член 2
            Председателят на Съвета, от името на Съюза и неговите държави членки, извършва нотификацията, предвидена в член 7, параграф 1 от Протокола.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 21 юни 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 97, 30.3.1998 г., стр. 2.
         
            (2)  Решение (ЕС) 2020/1420 на Съвета от 15 октомври 2018 г.за подписване от името на Европейския съюз и неговите държави членки, и за временно прилагане на Протокол към Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, за да се вземе предвид присъединяването на Република Хърватия към Европейския съюз (ОВ L 330, 9.10.2020, стр. 1).
         
            (3)  Текстът на Протокола е публикуван в ОВ L 330, 9.10.2020 г., заедно с решението за неговото подписване.